ענבל ביבי

ענבל ביבי (נולדה ב-19 בספטמבר 1997) היא זמרת ושחקנית ישראלית. התפרסמה עקב השתתפותה בתוכנית המציאות "אקס פקטור" ובתוכנית הנוער "נעלמים".

ביוגרפיה 
ביבי נולדה וגדלה במיתר לאב פסיכולוג ולאם שעובדת במערך הבריאות. הוריה התגרשו כשהייתה בת 17. סבה היה איש הציבור מרדכי ביבי.

ביבי החלה את הקריירה המוזיקלית שלה בשנת 2013 כשנבחרה להשתתף בגיל חמש עשרה וחצי בעונה הראשונה של תוכנית המציאות "אקס פקטור ישראל". ביבי שובצה לנבחרת הבנות של רמי פורטיס, הייתה בין המתמודדות הבולטות בעונה וטיפסה עד לחצי הגמר. בין גרסאות הכיסוי שביצעה בתוכנית נמנים השירים "Beat It", "בחום של תל אביב", "Where Is the Love" , "Oops!... I Did It Again", "צל כבד" ו"ניסים".

בקיץ 2014 הצטרפה להרכב "מיוזיקפה סופרגרופ", פרויקט הסופרגרופ הישראלי הראשון של המותג "קפה נמס עלית". חבריה להרכב הם הזמרים האולטראס, נאור אורמיה ואליעד נחום (שהחליף בהרכב את איזי). במסגרת ההרכב, השתתפה בשירים "בום ולרקוד", "שיר אהבה בשבילך", "נמס ממך", "רציתי להגיד לך תודה", "בלי תוויות" ובביצוע מחודש לשיר "מתוק כשמרלי". בספטמבר 2014, השתתפה בשיר "Revelation" של ההרכב Jetfire.

באוקטובר 2014 הייתה מועמדת בקטגוריית "פריצת השנה" בטקס נבחרי הילדים מטעם ערוץ הילדים.

באפריל 2016, החלה לגלם בסדרת הנוער "נעלמים" את יובל הופמן, בה שרה גם את שיר הנושא "נצלול". ביולי של אותה שנה, ביצעה את השיר שכתבה "Booty Base" במסגרת שיתוף פעולה עם להקת "Bemet". עוד באותה השנה הייתה מועמדת בקטגוריית "שחקנית השנה" ו"זמרת השנה" בטקס נבחרי הילדים מטעם ערוץ הילדים.

בשנת 2016 התגייסה לצבא ושובצה לשרת בפיקוד העורף.במהלך שירותה, הורשעה בשימוש במריחואנה ונשפטה לתקופת מאסר של 16 ימים בכלא צבאי.

בשנת 2019 גילמה את מגי בעונה השנייה של "כבודו" ב-Yes הטלוויזיה בלוויין.

ביוני 2016, הוציאה לאור את הסינגל "Dominoes". באוגוסט 2016 הוציאה לאור את הסינגל "Rolling".

בשנת 2021 התמודדה בשנית בתוכנית המציאות אקס פקטור בעונה הרביעית במטרה לייצג את ישראל באירוויזיון 2022 עם השיר "marionette" והגיעה למקום השלישי. ביבי ביצעה את השיר באוקטבה מעבר ליכולת שלה ועל כן סבלה משטף דם, בצקות ודימומים בגרון לאחר גמר התוכנית, ולא הייתה מסוגלת לדבר במשך תקופה.

החל משנת 2022 היא משתתפת בתפקיד נועה בר-און בגרסה הבימתית לסרטו של אבי נשר "הלהקה".

ביולי 2022 הוציאה ביבי את הסינגל המקורי הראשון שלה, "פרימיטיבי".

בינואר 2023 הוציאה את הסינגל "פרפרים שחורים". במרץ הוציאה את הסינגל "עין תחת עין". ב־20 ביוני הוציאה את הסינגל "אף פעם לא לבד", שזכה להצלחה. ב־10 בספטמבר השתתפה בדואט "נקליל" עם גיא מזיג.

חיים אישיים 
ביולי 2016, השתתפה בצעדת השרמוטות ובמסגרת נאומה חשפה כי עברה אונס על ידי גבר מוכר מתעשיית הבידור.

בפברואר 2022 יצאה מהארון והגדירה את עצמה כפאנסקסואלית.

דיסקוגרפיה

סינגלים

שיתופי פעולה

קישורים חיצוניים

 העמוד של ענבל ביבי, באתר אקס פקטור ישראל 
 מיוזיקפה סופרגרופ, בערוץ היוטיוב של קופי טוק Coffee Talk קפה עלית 
 אסף נבו, איזי, האולטראס, נאור אורמיה וענבל ביבי מתחברים ל"סופרגרופ", באתר מאקו, 27 במאי 2014
 גילי נוי, "אני רוצה לתת מסר של לא לוותר על עצמך אף פעם", באתר מאקו, 8 ביוני 2016
 ענבל ביבי מבצעת את שירי הסדרה 'נעלמים', באתר הוט 
 "אדם שעבד איתי בתעשיית הבידור אנס אותי", באתר מאקו, 10 ביולי 2016 
 מערכת את, ביבי: "אם אבכה, אני אוסרת עליכן לנסות לעודד אותי", באתר את, 3 בפברואר 2022

הערות שוליים

זמרות ישראליות
להט"ביות ישראליות
זמרים להט"בים ישראלים
פאנסקסואלים ישראלים
זמרות פופ ישראליות
זמרי פופ ישראלים
משתתפי אקס פקטור ישראל
זמרות השרות בעברית
זמרים השרים בעברית
מיתר: אישים
שחקניות קולנוע וטלוויזיה ישראליות
שחקני קולנוע וטלוויזיה ישראלים
זמרות להט"ביות ישראליות
ישראליות שנולדו ב-1997
ישראלים שנולדו ב-1997